b'\n_START_ARTICLE_\nRoar Bakken Stovner\n_START_SECTION_\nBakgrunn\n_START_PARAGRAPH_\nStovner har en mastergrad i matematikk fra NTNU med delstudier ved Technische Universit\xc3\xa4t M\xc3\xbcnchen. Han har pedagogisk utdannelse gjennom programmet Teach First Norway, og arbeider til daglig som lektor ved Kuben videreg\xc3\xa5ende skole i Oslo.\n_START_SECTION_\nKarriere\n_START_PARAGRAPH_\nDet er f\xc3\xb8rst i voksen alder at Stovner har markert seg som ultral\xc3\xb8per. I 2014 kom han p\xc3\xa5 tredjeplass i norgesmesterskapet med tiden 7.54.20 timer p\xc3\xa5 100 km. Han passerte maraton p\xc3\xa5 tiden 3.13.34. Samme h\xc3\xb8st deltok Stovner p\xc3\xa5 uoffisielt NM i ultraterrengl\xc3\xb8p. NM-konkurransen var lagt til l\xc3\xb8pet Telemarks T\xc3\xb8ffaste, arrangert av Treungen IL 6. september 2014. Igjen ble Stovner nummer 3. I mai 2015 vant han Vestfold Ultra Challenge, og i juli vant han herreklassen i femtikilometersl\xc3\xb8pet Golden Gate Trail Run i California.'